ΓΡΑΠΤΗ ΕΡΩΤΗΣΗ E-2485/00

υποβολή: Isidoro Snchez Garca (ELDR) προς το Συμβούλιο

(24 Ιουλίου 2000)

Θέμα: Εξωτερικές σχέσεις της Ευρωπαϊκής Ένωσης με την Λατινική Αμερική κατά τη διάρκεια της Γαλλικής Προεδρίας

Ο Ζακ Σιράκ, Πρόεδρος της Γαλλικής Δημοκρατίας, αναφέρθηκε, σε ομιλία την οποία εκφώνησε στο Ευρωπαϊκό Κοινοβούλιο εκθέτοντας τις δραστηριότητες του Συμβουλίου κατά τη διάρκεια του δευτέρου εξαμήνου 2000, σε ενίσχυση του ρόλου της Ευρωπαϊκής Ένωσης στη διεθνή σκηνή.

Πώς αντιλαμβάνεται το Συμβούλιο ότι πρέπει να προωθήσει τις εξωτερικές σχέσεις της Ευρωπαϊκής Ένωσης με την Λατινική Αμερική;

Απάντηση

(9 Νοεμβρίου 2000)

1. Το Συμβούλιο θεωρεί ότι η εφαρμογή των διμερών προσανατολισμών και δεσμεύσεων που ανέλαβαν ναλοποιήσουν η Ευρωπαϊκή Ένωση και οι χώρες της Λατινικής Αμερικής, εντός τουφισταμένου θεσμικού πλαισίου, θα μπορούσε πράγματι να συμβάλει στην ενίσχυση του ρόλου της ΕΕ στη διεθνή σκηνή. Όσον αφορά τον καθορισμό αυτών των προσανατολισμών και δεσμεύσεων, πρέπει να γίνει ιδιαίτερη μνεία της πρώτης Συνόδου των αρχηγών κρατών ή κυβερνήσεων της ΕΕ και της Λατινικής Αμερικής και της Καραϊβικής (Ρίο ντε Τζανέιρο, 28 και 29 Ιουνίου 1999), καθώς και της ΙΧηςπουργικής συνόδου μεταξύ της ΕΕ και της Ομάδας του Ρίο (Βιλαμούρα, 24 Φεβρουαρίου 2000). Υπενθυμίζεται ότι αμέσως πριν ή ύστερα από την τελευταία αυτή σύνοδο πραγματοποιήθηκαν άλλες συνεδριάσεις με πιο περιορισμένο γεωγραφικό πλαίσιο (υπουργικές σύνοδοι ΕΕ-Μεξικού, ΕΕ-Κοινότητας των Άνδεων και ΕΕ-Mercosur /Χιλής και Βολιβίας), οι οποίες συνέβαλαν στον καθορισμό πιο συγκεκριμένων στόχων συνεργασίας.

Το πλαίσιο και οι στόχοι της συνεργασίας αυτής, όπως έχουν καθοριστεί, θα μπορούσαν να αποτελέσουν αντικείμενο παραπέρα εμβάθυνσης και να βελτιωθούν στο εγγύς μέλλον. Κατ’ αυτόν τον τρόπο, θα συμβάλουν στον καθορισμό μιας στρατηγικής εταιρικής σχέσης στον πολιτικό, οικονομικό, κοινωνικό, περιβαλλοντικό, εκπαιδευτικό, πολιτιστικό, ανθρωπιστικό τεχνικό και επιστημονικό τομέα.

2. Η εταιρική αυτή σχέση, όπως ορίστηκε στην Βιλαμούρα, αφορά τόσο διαφορετικούς τομείς όπως είναι:

- ο ρόλος του διεθνούς και των περιφερειακών συστημάτων προαγωγής και προστασίας των ανθρωπίνων δικαιωμάτων και των θεμελιωδών ελευθεριών,

- η καταπολέμηση της φτώχειας, της περιθωριοποίησης και του κοινωνικού αποκλεισμού, καθώς και η μείωση των κοινωνικοοικονομικών ανισοτήτων,

- ο σεβασμός των αρχών και των διατάξεων του διεθνούς και του ανθρωπιστικού δικαίου,

- η ενίσχυση της συνεργασίας σε ζητήματα κοινού ενδιαφέροντος σε διεθνή πλαίσια,

- ο συντονισμός στον τομέα της καταπολέμησης του διεθνούς προβλήματος των ναρκωτικών, του οργανωμένου εγκλήματος και της τρομοκρατίας,

- η πρόληψη των φυσικών καταστροφών σε μια προοπτική ανάπτυξης,

- η βιώσιμη ανάπτυξη, και κυρίως η προφύλαξη των δασών σε παγκόσμιο επίπεδο και η ορθολογική χρήση των δασικών πόρων,

- η περιφερειακή ολοκλήρωση,

- η διπεριφερειακή συνεργασία με στόχο την ενίσχυση των εθνικών συστημάτων και τη δημιουργία μηχανισμών πρόληψης ή έγκαιρης προειδοποίησης για την αντιμετώπιση διεθνών χρηματοοικονομικών κρίσεων.

Κατά συνέπεια, επαφίεται στα κοινοτικά όργανα και κυρίως στο Συμβούλιο της Ευρωπαϊκής Ένωσης να προβούν στις αναγκαίες ενέργειες προκειμένου να εντείνουν τη συνεργασία με τη Λατινική Αμερική, ιδίως στους προαναφερόμενους τομείς.

3. Υπενθυμίζουμε ότι το πρόγραμμα της Γαλλικής Προεδρίας για το δεύτερο εξάμηνο του 2000 αποδίδει ιδιαίτερη σημασία στη συνέχιση του διαλόγου με τιςποπεριφέρειες της Λατινικής Αμερικής, στο πλαίσιο της πραγματοποίησης τακτικών συνεδριάσεων με τις περιφερειακές ομάδες, στο περιθώριο της Γενικής Συνέλευσης των Ηνωμένων Εθνών. Επισημαίνεται επίσης, ότι η Προεδρία θα προτείνει στους εταίρους της να εξετάσουν την περίπτωση αναθεώρησης της κοινής θέσης για την Κούβα και την ενδεχόμενη επανέναρξη του πολιτικού διαλόγου με τη χώρα αυτή.

4. Τα αρμόδια όργανα καιπηρεσίες του Συμβουλίου της ΕΕ θα καθορίσουν, σε εύθετο χρόνο και κατά περίπτωση, τους κατάλληλους κανόνες για την εμβάθυνση και την επέκταση των σχέσεων αυτών με τις χώρες της Λατινικής Αμερικής. Επιθυμούν κατ' αυτόν τον τρόπο να συμβάλουν στην ενίσχυση του ρόλου της ΕΕ στη διεθνή σκηνή, όπως προτάθηκε από τον Πρόεδρο του Ευρωπαϊκού Συμβουλίου Jacques Chirac, στο λόγο που εκφώνησε ενώπιον του Ευρωπαϊκού Κοινοβουλίου.